cyanic-selkie/wikianc huggingface dataset:
มาริโอคาร์ต 8
รูปแบบการเล่น
เกมยังคงมีรูปแบบการเล่นแบบดั้งเดิมของแฟรนไชส์ ซึ่งจะมีตัวละครจากโลกของมาริโอ เข้าแข่งขันกันด้วยรถโกคาร์ต โดยสามารถขัดขวางฝ่ายตรงข้าม หรือเพิ่มประสิทธิภาพการแข่งของตนโดยการใช้ไอเทมต่าง ๆ ที่พบในกล่องไอเทม รวมถึงจุดเด่นที่ปรากฏในภาคก่อน ซึ่งได้แก่ มอเตอร์ไซค์ และ การแข่งพร้อมกัน 12 คน จากมาริโอคาร์ต วี ตลอดจน การขับรถร่อนกลางอากาศ, การขับรถใต้น้ำ และการปรับแต่งพาหนะจากมาริโอคาร์ต 7
คุณสมบัติใหม่ของมาริโอคาร์ต 8 ประกอบด้วยการขับรถแบบต้านทานแรงโน้มถ่วง บางส่วนของสนามสามารถทำให้นักแข่งสามารถขับรถบนผนังและเพดานได้ ในส่วนนี้ ผู้เล่นสามารถชนนักแข่งอื่น ๆ หรือกันชนพิเศษสำหรับสปินเทอร์โบ ซึ่งทำให้เพิ่มความเร็วขึ้นเป็นพิเศษ สำหรับตัวละครใหม่ประกอบด้วย ลูกสมุนของบาวเซอร์ทั้ง 7 ตัว, เบบีโรซาลีนา และพิงก์โกลด์พีช ส่วนไอเทมใหม่นั้นประกอบด้วย ดอกไม้บูมเมอแรง ซึ่งสามารถโจมตีนักแข่งที่อยู่ข้างหน้าแล้วสามารถย้อนกลับได้, ดอกไม้ปิรันยา ซึ่งสามารถใช้โจมตีนักแข่งและอุปสรรคในบริเวณใกล้เคียง เพื่อเพิ่มครามเร็วให้ตนเอง, เครซี่เอก (Crazy Eight) เป็นไอเท็มพิเศษที่ผู้เล่นสามารถใช้ไอเท็มได้ 8 อย่างในครั้งเดียว และซูเปอร์ฮอร์น (Super Horn) ซึ่งสามารถนำมาใช้ทั้งในการโจมตีฝ่ายตรงข้ามที่อยู่ใกล้เคียงและป้องกันการโจมตีจากไอเทมอื่นๆ รวมถึงกระดองเต่าหนาม(หรือที่รู้จักกันในชื่อ"เต่าฟ้า")ที่แทบจะไม่สามารถป้องกันได้ในภาคก่อน
นอกจากการรองรับผู้เล่นหลายคน มาริโอคาร์ต 8 มีการรองรับระบบการเล่นแบบหลายคนทางออนไลน์ได้มากที่สุดถึง 12 คน โดยสามารถเล่นได้กับเพื่อนหรือกับบุคคลภายนอกทั้งภายในภูมิภาคและทั่วโลก และมีการรองรับระบบการคุยด้วยเสียงในการแข่งขัน ผู้เล่นจะสามารถที่จะตั้งค่าการแข่งขันกับกติกาและรายการต่าง ๆ ด้วยการปรับแต่งได้อย่างเต็มที่, ดาวน์โหลดข้อมูลรถผีจากเพื่อนหรือผู้เล่นระดับสูง และได้รับแสตมป์สำหรับใช้ในมีเวิร์สโดยการทำลายสถิติเวลาของทีมพัฒนาและชนะในการแข่งขันแกรนด์กรังปรีซ์ มาริโอคาร์ตทีวีทำให้ผู้เล่นดูข้อมูลใหม่จากนักแข่งอื่น ๆ ประกอบด้วยการกรอกลับและฟังก์ชันการแสดงภาพสโลโมชัน และสามารถอัปโหลดส่วนที่เป็นไฮไลต์ไปยังยูทูบได้
การพัฒนา
โลโก้เลข "8" ของเกมได้รับการออกแบบมาให้คล้ายกับแถบเมอบิอุส เช่นเดียวกับลู่สนามหนึ่งที่ปรากฏในเกม ในช่วงต้นของการพัฒนา ได้มีไอเดียในการใช้สว่านเจาะพื้นดิน แต่ก็ได้โละทิ้งออกไปเนื่องจากไม่สร้างสรรค์เมื่อเทียบกับการต้านแรงโน้มถ่วง
กลยุทธการตลาด
แคมเปญการเปิดตัวมาริโอคาร์ต 8 ของนินเทนโด ประกอบด้วยลิมิเต็ดอิดิชัน ซึ่งรวมถึงหุ่นจำลองรูปกระดองเต่าสีฟ้าโทะเงะโซ และกลุ่มธีมคอนโซลมาริโอกับลุยจิแบบพิเศษ ซึ่งประกอบด้วยหมวก, คู่มือแนะนำเทคนิคในการเล่น, คอนโทรลเลอร์ วี รีโมตพลัส, วี วีล และอุปกรณ์ป้องกันเกมแพด ในทวีปอเมริกาเหนือและยุโรป ผู้เล่นที่ซื้อและลงทะเบียนมาริโอคาร์ต 8 ในคลับนินเทนโดก่อนวันที่ 31 กรกฎาคม ค.ศ. 2014 จะได้รับรหัสดาวน์โหลดเกมบนวียูฟรี และในฐานะที่มีส่วนร่วมในโฆษณารถยนต์ร่วมกับเมอร์เซเดส-เบนซ์รุ่นเมอร์เซเดส-เบนซ์ จีแอลเอ ทำให้มีตัวดาวน์โหลดเสริมภายในเกมซึ่งจะเป็นรถยนต์เมอร์เซเดส-เบนซ์ 3 รุ่นโดยสามารถดาวน์โหลดได้ฟรี
การตอบรับ
มาริโอคาร์ต 8 ได้รับคำวิจารณ์ในเชิงบวกเป็นส่วนใหญ่ นินเทนโดได้มีการรายงานถึงคะแนนว่า"ดีที่สุดในประวัติศาสตร์ของแฟรนไชส์" และได้รับ 88/100 คะแนนจากเว็บไซต์เมตาคริทิค รวมถึง 88.26% จากเว็บไซต์เกมแรงกิงส์ และได้รับการวิจารณ์โดยเว็บไซต์ยูโรเกมเมอร์ว่าเป็น "เกมที่มีชีวิตชีวามากที่สุดของเกมแข่งรถบนเครื่องคอนโซลแห่งปี" เกมได้รับการยกย่องอย่างสูงสำหรับ "รายละเอียดที่สวยงาม", ความรู้สึกมากมายถ้าเทียบจากขนาด, ซาวด์แทร็กเพลงที่ดัดแปลงใหม่ ตลอดจนรูปแบบการเล่น ส่วนดิจิตอลฟาวดรีได้ลงความเห็นว่า "อยู่ใกล้ความสมบูรณ์" และ "ใส่ใจในรายละเอียดที่มหัศจรรย์", โดดเด่นด้วย "บรรจุภัณฑ์ที่สวยงาม" และ "ความสามารถในการเล่นที่น่าหลงใหล" "คุณลักษณะการวิเคราะห์ทางเทคนิคด้านความเรียบเนียนของการเคลื่อนไหวและรูปแบบการเล่นโดยรวมเหล่านั้น มีประสิทธิภาพโดยทั่วไปสูงถึง 59 ถึง 60 เฟรมต่อวินาที กับโหมดการแบ่งหน้าจอที่มีประสิทธิภาพ 30 เฟรมต่อวินาที เมื่อเปรียบเทียบกับมาตรฐานอุตสาหกรรม" เว็บไซต์เกมสปอตยังได้ชื่นชมรูปแบบทั่วไปของเกม แต่ได้วิจารณ์โหมดแบทเทิลของเกมที่ใช้สนามทั่วไปที่ใช้แข่ง แทนที่จะเป็นสนามเฉพาะเหมือนที่มาริโอคาร์ตภาคก่อนๆ
ไม่นานหลังจากเกมนี้ได้รับการเปิดตัวในสหราชอาณาจักร ก็ได้มีการประกาศว่ายอดจำหน่ายของเครื่องวียูได้เพิ่มขึ้น 666% พร้อมกับชุดมาริโอคาร์ต 8 คิดเป็น 82% ของจำนวนทั้งหมดที่จำหน่าย นอกจากนั้น ในช่วงสี่วันแรกของการจำหน่าย ได้มีการจำหน่ายออกไป 1.2 ล้านชุดทั่วโลก ส่งผลให้เป็นเกมบนวียูที่สามารถทำยอดขายต่อวันได้มากที่สุด และภายในช่วงไม่ถึงหนึ่งเดือนของการเปิดตัว มาริโอคาร์ต 8 ก็สามารถทำยอดจำหน่ายได้ถึง 2 ล้านชุดทั่วโลก
สิ่งสืบเนื่อง
"ลุยจิ เดท สเตย์" เป็นอินเทอร์เน็ตมีมที่แสดงถึงการแสดงออกทางสีหน้าโดยอัตโนมัติของลุยจิ ซึ่งเป็นหนึ่งในตัวละครที่สามารถเล่นได้ และเป็นตัวละครร่วมของแฟรนไชส์มาริโอ ซึ่งจะปรากฏในขณะที่ตัวละครอื่น ๆ ถูกลุยจิโจมตีระหว่างการแข่ง โดยได้แสดงให้เห็นในยูทูบ และภาพเคลื่อนไหว GIF หลายชุด   การปรากฏการณ์ดังกล่าวได้ออกข่าวในสถานีข่าวฟ็อกซ์ในประเทศในช่วงต้นเดือนมิถุนายน ค.ศ. 2014 ยิ่งไปกว่านั้น ลุยจิ เดท สเตย์ยังถูกโชว์โดยนินเทนโดในงานดิจิตอล อีเวนท์ที่อิเล็กทรอนิกเอ็นเตอร์เทนเมนต์เอ็กซ์โป 2014 เว็บไซต์เวนเจอร์บีตได้ยกย่องต่อการจัดการมีมของนินเทนโด โดยตั้งข้อสังเกตว่า "มันเป็นวิธีที่ยอมรับวัฒนธรรมของแฟน ๆ อย่างแนบเนียน โดยไม่ได้เป็นการละเลยไปจากพวกเขาเหล่านั้น"
สถาบันวัฒนธรรมประชาชน
สถาบันวัฒนธรรมประชาชน (Institute of People's Culture) หรือเลิมบากา เกอบูดายาอัน รักยัต (Lembaga Kebudajaan Rakjat) หรือเรียกในชื่อว่าเลอกรา (Lekra) เป็นขบวนการเรียนรู้เชิงสังคมที่มีความเกี่ยวข้องกับพรรคคอมมิวนิสต์อินโดนีเซีย ก่อตั้งเมื่อ พ.ศ. 2493 เลอกราได้ชักนำให้ศิลปินและนักเขียนดำเนินรอบตามหลักการสัจจสังคมนิยม กลุ่มนี้ถูกคว่ำบาตรไปพร้อมกับพรรคคอมมิวนิสต์หลังการเกิดขึ้นของขบวนการ 30 กันยายน
ประวัติ
ใน พ.ศ. 2505 เลอกราได้เริ่มแสดงเสียงเรียกร้องให้ต่อต้านขบวนการของบุคคลต่างๆรวมทั้งผู้นำทางศาสนา ฮัขญี อัลดุล มาลิก การิม อัมรุลเลาะห์ และเอกสารของ เฮชบี ญาสซีน ตั้งแต่ พ.ศ. 2506 เป็นต้นมา เลอกราประกาศว่ามีสมาชิกราว 100,000 คนและมีสาขา 200 แห่ง และเริ่มถูกจับตาโดยกองกำลังรักษาความมั่นคงของกองทัพโดยใกล้ชิด หลังจากรัฐประหารที่ล้มเหลวในวันที่ 30 กันยายน มีการสังหารผู้ที่เกี่ยวข้องกับคอมมิวนิสต์อย่างกว้างขวาง เลอกราถูกมองว่าเป็นองค์กรที่เกี่ยวข้องกับคอมมิวนิสต์ในที่สุดองค์กรนี้ถูกคว่ำบาตรไป
งานประกาศผลรางวัลออสการ์ ครั้งที่ 19
งานประกาศผลรางวัลออสการ์ ครั้งที่ 19 เป็นงานมอบรางวัลสำหรับภาพยนตร์ที่เข้าฉายในปีค.ศ. 1946 จัดขึ้นที่ Shrine Auditorium ภาพยนตร์ยอดเยี่ยมในช่วงปลายคริสต์ทศวรรษ 1940 นั้นมักจะเป็นเรื่องที่เกี่ยวกับสังคมในสมัยนั้น เช่น ภาพยนตร์เรื่อง The Best Years of Our Lives เป็นเรื่องราวของทหารผ่านศึกสามคนจากสามเหล่าทัพกลับมาใช้ชีวิตที่บ้านของตนหลังสงครามโลกครั้งที่ 2
รางวัล
Best Director : William Wyler, The Best Years of Our Lives
Best Actor : Frederic March, The Best Years of Our Lives
Best Supporting Actor : Harold Russell, The Best Years of Our Lives
Best Supporting Actress : Anne Baxter, The Razor's Edge
Best Original Story : Clemence Dane, Vacation From Marriage
Best Original Screenplay : Muriel Box and Sydney Box, The Seventh Veil
Best Screenplay : Robert E. Sherwood, The Best Years of Our Lives
Best Art Direction (Black and White) : Art direction: Lyle Wheeler, William Darling, Interior Decoration: Thomas Little, Frank E. Hughes, Anna and the King of Siam
Best Art Direction (Color) : Art direction: Cedric Gibbons, Paul Groesse, Interior Decoration: Edwin B. Willis, The Yearling
Best Cinematography (Black and White) : Arthur Miller, Anna and the King of Siam
Best Cinematography (Color) : Charles Rosher, Leonard Smith, Arthur Arling, The Yearling
Best Documentary : United States Department of War, Seeds of Destiny
Best Music (Music Score of a Dramatic or Comedy Picture) : Hugo Friedhofer, The Best Years of Our Lives
Best Music (Scoring of a Musical Picture) : Morris Stoloff, The Jolson Story
Best Short Subject (Cartoon) : Frederick Quimby, Producer, The Cat Concerto
Best Short Subject (One Reel) : Gordon Hollingshead, Producer, Facing Your Danger
Best Short Subject (Two Reel) : Gordon Hollingshead, Producer, A Boy and His Dog
Best Sound Recording : Columbia Studio Sound Department, John Livadary, Sound Director, The Jolson Story
Best Special Effects : Thomas Howard, Blithe Spirit
เหตุระเบิดในแบกแดด 17 สิงหาคม พ.ศ. 2553
'''เหตุระเบิดในแบกแดด 17 สิงหาคม พ.ศ. 2553''' เป็นเหตุระเบิดสองครั้งในกรุงแบกแดด ประเทศอิรัก การโจมตีครั้งแรกเกิดขึ้นเมื่อมือระเบิดฆ่าตัวตายได้จุดชนวนระเบิดนอกศูนย์เกณฑ์ทหารใหม่ของกองทัพอิรัก ซึ่งมีผู้ต่อแถวนานหลายชั่วโมงก่อนหน้าเหตุระเบิด ซึ่งทำให้มีผู้เสียชีวิตมากกว่า 60 คน และได้รับบาดเจ็บอีกกว่า 100 คน การโจมตีครั้งที่สองเกิดขึ้นในช่วงเย็นเมื่อรถบรรทุกน้ำมันระเบิดในย่านมุสลิมชีอะหฺ ทำให้มีผู้เสียชีวิต 8 คน และได้รับบาดเจ็บอีก 44 คน
ครั้งแรก
ผู้ว่างงานจำนวนมากได้ต่อแถวนานหลายชั่วโมงนอกศูนย์เกณฑ์ทหารใหม่ของกองทัพเมื่อมือระเบิดพลีชีพมาถึงและจุดชนวนระเบิด ตำแหน่งของศูนย์เกณฑ์ทหารดังกล่าวตั้งอยู่ใกล้บับ อัล-มัวธัม ริมแม่น้ำไทกริสและอดีตอาคารกระทรวงกลาโหมเก่าของอิรักใจกลางเมืองแบกแดด
เจ้าหน้าที่กระทรวงมหาดไทยรายงานว่า เหยื่อส่วนใหญ่เป็นทหารเกณฑ์ แต่ทหารบางนายผู้ซึ่งป้องกันศูนย์เกณฑ์ทหารใหม่ก็เสียชีวิตเช่นกัน ความสูญเสียในหมู่ทหารเหล่านี้ มีเสียชีวิตอย่างน้อย 3 นาย และอีก 8 นายได้รับบาดเจ็บ โดยทีเหตุระเบิดได้สังหารประชาชนไปมากกว่า 60 คน
ครั้งที่สอง
ในวันเดียวกัน ได้เกิดเหตุระเบิดขึ้นอีกครั้งเมื่อเวลา 21.30 น. ในย่านมุสลิมชีอะหฺ ระเบิดถูกติดเข้ากับรถบรรทุกน้ำมันซึ่งบรรทุกเคโรซีน ทำให้มีผู้เสียชีวิต 8 คน และได้รับบาดเจ็บอีก 44 คน
วลีติดปาก
ตัวอย่างของวลีติดปาก เช่น "สามเพลงตกม้าตาย" ซึ่งสมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ ทรงอธิบายว่า เป็นฝีปากของเจ้าพระยาพระคลัง (หน) ในการแปลเรื่องสามก๊ก
สุนทร ปิจาอี
ปิจาอี สุนทราชัน (பிச்சை சுந்தரராஜன்; पिचाई सुंदराजन; เกิด 12 กรกฎาคม ค.ศ. 1972) หรือรู้จักกันในชื่อ สุนทร ปิจาอี (சுந்தர் பிச்சை; सुंदर पिचाई) เป็นบุคคลเชื้อสายอินเดีย ประธานบริหารของบริษัทกูเกิล และแอลฟาเบต อิงก์ แลรี เพจเป็นคนที่ใกล้ชิดกับปิจาอีมากที่สุด เดิมปิจาอีเคยเป็นหัวหน้าฝ่ายผลิตภัณฑ์ต่าง ๆ ของกูเกิลและเป็นผู้ที่อยู่เบื้องหลังความสำเร็จของ Chrome ปิจาอีได้เข้ามาร่วมงานในกูเกิลตั้งแต่ปี 2004
ประวัติ
ปิจาอีเกิดในรัฐทมิฬนาฑู ประเทศอินเดีย จบการศึกษาระดับปริญญาตรีสาขาเทคโนโลยีจาก Indian Institute of Technology Kharagpur หลังจากนั้น ปิจาอีศึกษาระดับปริญญาโทที่มหาวิทยาลัยสแตนฟอร์ด และ Wharton School ในเพนซิลเวเนีย ซึ่งเป็นที่ที่เขาได้รับทุนการศึกษา Siebel Scholar และทุน Palmer Scholar ปี 2004 ปิจาอีเริ่มงานกับ Google ในตำแหน่ง Vice President of Product Management ดูแลทีมงานพัฒนา Google Chrome และระบบปฏิบัติการ ด้วยระยะเวลาไม่นานนัก ปิจาอีก็ได้รับมอบหมายให้ดูแลรับผิดชอบหลาย Project มากขึ้น แต่โดยทั่วไปแล้วก็ยังเกี่ยวข้องกับบริการใน Google search ตั้งแต่ Firefox, Google Toolbar, Desktop Search, และ Gadget ต่าง ๆ ของ Google
เดือนกันยายนปี 2008 ปิจาอีเป็นผู้อยู่เบื้องหลังการเปิดตัวที่ถือได้ว่าประสบความสำเร็จของ Chrome และในปี 2012 เขาก็รับหน้าที่เป็นผู้ดูแล Google Apps หลังจาก Dave Girouard แยกตัวออกไปตั้งบริษัทของตัวเอง และหลังจากนั้นไม่นาน ปิจาอีก็ได้เข้ามาดูแล Android หลังจากผู้ร่วมก่อตั้งและซีอีโอแอนดี รูบินก้าวลงจากตำแหน่งในปี 2013 โดย Chris Beckmann อดีต Product Manager ของ Google กล่าวชื่นชมความสามารถของปิจาอีว่าเขามีศักยภาพในการเป็นผู้นำทีมที่แข็งแกร่งไปพิชิต Project ที่ยาก ๆ ได้โดยไม่ย่อท้อ
ปิจาอีเลือกคนเข้ามาในทีมเอง เป็นคนสอนงานและยังเป็นคนที่สร้างความแข็งแกร่งให้กับทีมด้วย โดยสรุปแล้ว ชื่อเสียงใน Google ของปิจาอี เรียกได้ว่าเป็นสุดยอดทั้งในด้านการจัดการบริการต่าง ๆ ของ Google และ Software engineering เพื่อสร้างคุณภาพให้กับการ Search ซึ่งถือเป็นหัวใจสำคัญของ Google และนอกจากนี้ Beckman ยังบอกอีกว่าปิจาอีมักหลีกเลี่ยงการสร้างความขัดแย้งในออฟฟิศ และเขาจะทำให้ประเด็นความขัดแย้งเหล่านั้นมาเป็นตัวผลักดันให้งานของเขาประสบความสำเร็จ
กองกำลังสาธารณะปานามา
กองกำลังสาธารณะปานามา (Fuerza Pública de la República de Panamá)
โครงสร้าง
ในปี ค.ศ. 2012, กองกำลังตำรวจแห่งชาติได้มีการจัดโครงสร้างองค์กรดังนี้:
The IISS also noted that there were reports of a special forces unit having been formed. กำลังพลตำรวจที่ประจำการ พร้อมอาวุธประจำกายรวมทั้งหมด 11,000 นาย.
กองทัพเรือ
As at 2012, the patrol boats operated by the Panamanian Public Forces included:
โฆเซบา อิตัวร์เต
โฆเซ ฟรันซิโก "โฆเซบา" อิตัวร์เต โกเอนากา (José Francisco "Joseba" Ituarte Goenaga; 26 กันยายน ค.ศ. 1970 — ) เป็นอดีตนักฟุตบอลชาวสเปน ในฐานะผู้ฝึกสอนผู้รักษาประตู เขาเริ่มทำหน้าที่ใน ค.ศ. 2004 ให้แก่เซเดโรกวยตัส และใน ค.ศ. 2005 เขาก็ได้ย้ายไปยังอูเด อัลเมริอา ที่ซึ่งเขาได้ทำหน้าที่เป็นระยะเวลาหกปี และต่อมา เขาได้ทำหน้าที่ดังกล่าวร่วมกับสโมสรฟุตบอลเอสซีจี เมืองทอง ยูไนเต็ด ตั้งแต่เดือนตุลาคม ค.ศ. 2013
ประวัติ
อิตัวร์เตเกิดที่ลาซาร์เต-โอเรีย จังหวัดกิปุซโกอา เล่นฟุตบอลระดับเยาวชนร่วมกับสโมสรเรอัลโซซิเอดัด ใน 16 ปีต่อมาเขาได้ลงเล่นชุดใหญ่ในดิวิชันสองสิบเกมร่วมกับสโมสรฟุตบอลเอร์กูเลสและอูเด อัลเมริอา และหนึ่งครั้งให้แก่อีโมร์ตัล เด.เซ.ในลีกระดับสองของโปรตุเกส
อิตัวร์เตเริ่มทำหน้าที่เป็นผู้ฝึกสอนผู้รักษาประตูให้แก่สโมสรสุดท้ายที่เขาลงเล่นคือเซเด โรเกตัส ใน ค.ศ. 2005 เขาได้ร่วมทำหน้าที่เดียวกันนี้กับอัลเมริอาและอยู่ในแคว้นอันดาลูซิอาเช่นเดียวกัน ในช่วงที่เขาใช้เวลาร่วมกับกองหนุนอยู่หลายฤดูกาล ในเดือนตุลาคม ค.ศ. 2013 เขาได้ย้ายออกไปยังต่างแดน โดยได้เซ็นสัญญากับสโมสรฟุตบอลเอสซีจี เมืองทอง ยูไนเต็ด ในไทยพรีเมียร์ลีก
Discocapnos
Discocapnos เป็นสกุลของพืชดอกที่อยู่ในวงศ์ Papaveraceae.
ถิ่นกำเนิดของมันคือ สาธารณรัฐแอฟริกาใต้
สปีชีส์ในสกุล ได้แก่:
งานประกาศผลรางวัลออสการ์ ครั้งที่ 21
งานประกาศผลรางวัลออสการ์ ครั้งที่ 21 เป็นงานมอบรางวัลสำหรับภาพยนตร์ที่เข้าฉายในปีค.ศ. 1948 จัดขึ้นที่ The Academy Theater ครั้งนี้เป็นครั้งแรกที่ภาพยนตร์จากต่างประเทศ (อังกฤษ) ได้รับรางวัลภาพยนตร์ยอดเยี่ยม คือเรื่อง Hamlet แสดงและกำกับเองโดย Laurence Olivier นอกจากนั้นเขายังได้รางวัลนักแสดงนำชายยอดเยี่ยมอีกด้วย
รางวัล
Best Picture : Hamlet
Best Director : John Huston - The Treasure of the Sierra Madre
Best Actor : Laurence Olivier - Hamlet
Laurence Olivier ไม่ได้มาร่วมงานในครั้งนี้ Robert Montgomery เป็นตัวแทนขึ้นรับรางวัล
Best Supporting Actor : Walter Huston - The Treasure of the Sierra Madre
Best Actress : Jane Wyman - Johnny Belinda
Best Supporting Actress : Claire Trevor - Key Largo
Best Original Story : Richard Schweizer และ David Wechsler - The Search
พระยาอนุชิตชาญไชย (สาย สิงหเสนี)
นายพลตรี พระยาอนุชิตชาญไชย (สาย สิงหเสนี) อดีตองคมนตรี รัฐมนตรี และสมุหพระตำรวจในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6
ประวัติ
พระยาอนุชิตชาญไชย มีนามเดิมว่า สาย เกิดเมื่อวันพฤหัสบดีที่ 10 พฤษภาคม พ.ศ. 2398 ปีเถาะ เป็นบุตรชายคนที่ 2 ของพระยาเพ็ชรชฎา (ดิศ สิงหเสนี) กับคุณหญิงนุ่ม ต.จ. ได้ศึกษาเล่าเรียนจากบิดา ต่อมาบรรพชาในสำนักสมเด็จพระวันรัตน์ (ทับ พุทฺธสิริ) วัดโสมนัสราชวรวิหาร หลังจากลาสิกขาบท ได้เข้ารับราชการเป็นทหารมหาดเล็กในปี พ.ศ. 2413
ในปี พ.ศ. 2419 ได้สมรสกับนางสาวเชย (บุตรีพระยาอนุชิตชาญไชย (พึ่ง สุวรรณทัต) และคุณหญิงเกสร)
พ.ศ. 2445 ได้รับโปรดเกล้าฯ แต่งตั้งเป็นผู้บัญชาการกองทัพไปปราบกบฏเงี้ยวเมืองแพร่ที่นครลำปาง
เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต พระบาทสมเด็จพระมงกุฎเกล้าเจ้าอยู่หัวโปรดให้ท่านได้เข้าพิธีถือน้ำและรับแต่งตั้งเป็นองคมนตรี ณ พระอุโบสถวัดพระศรีรัตนศาสดาราม ในวันที่ 11 ธันวาคม พ.ศ. 2453 ต่อมาในวันที่ 27 ธันวาคม โปรดให้ยกกรมพระตำรวจรวมเข้าอยู่ในกระทรวงวัง แล้วโปรดเกล้าฯ แต่งตั้งท่านซึ่งเป็นจางวางกรมพระตำรวจขวาให้เป็นสมุหพระตำรวจเป็นคนแรก
พระยาอนุชิตชาญไชย ถึงแก่อนิจกรรมด้วยอหิวาตกโรค เมื่อวันที่ 6 พฤษภาคม พ.ศ. 2463 ได้รับพระราชทานโกศแปดเหลี่ยมประกอบศพ ตั้งบนแว่นฟ้า 2 ฟ้า ฉัตรเบญจา 4 คัน แล้วรับพระราชทานเพลิงศพพร้อมกับคุณหญิงเชย อนุชิตชาญไชย เมื่อวันที่ 13 ธันวาคม พ.ศ. 2465 ณ วัดเทพศิรินทราวาสราชวรวิหาร
ครอบครัว
พระยาอนุชิตชาญไชยมีบุตรธิดารวม 10 คน โดยมีบุตรธิดากับคุณหญิงเชยรวม 3 คน ได้แก่ มีบุตรธิดากับนางน้อม (สกุลเดิม สุวรรณทัต) 4 คน ได้แก่ มีบุตรกับหม่อมราชวงศ์จิ๋ว ทินกร 2 คน ได้แก่ มีบุตรกับหม่อมหลวงเจิม พนมวัน 1 คน คือ
เปียโนคอนแชร์โตหมายเลข 21 (โมทซาร์ท)
เปียโนคอนแชร์โตหมายเลข 21 ในบันไดเสียง ซี เมเจอร์ (Piano Concerto No. 21 in C major, K. 467) ผลงานประพันธ์ของว็อล์ฟกัง อมาเดอุส โมทซาร์ท เป็นคอนแชร์โตสำหรับบรรเลงเดี่ยวเปียโนชิ้นหนึ่งที่มีท่วงทำนองติดหู และได้รับความนิยม โมทซาร์ทแต่งเพลงนี้เสร็จเมื่อวันที่ 9 มีนาคม ค.ศ. 1785 ที่เวียนนา
เปียโนคอนแชร์โตหมายเลข 21 แบ่งออกเป็น 3 มูฟเมนต์
คอนแชร์โตบทนี้ปรากฏอยู่ในวัฒนธรรมสมัยนิยมจำนวนมาก หลังจากมูฟเมนต์ที่สอง Andante ถูกนำไปใช้ประกอบภาพยนตร์สวีเดนเรื่อง Elvira Madigan ในปี ค.ศ. 1967 เป็นภาพยนตร์โศกนาฏกรรมเกี่ยวกับความรักต้องห้ามของหญิงสาวชื่อเอลวิรา มาดิแกน (1867–1889) กับนายทหารหนุ่มชื่อเซ็กซ์เทน สปาร์ (1854-1889) ที่จบลงด้วยการฆ่าตัวตายของคนทั้งคู่ ภาพยนตร์ใช้เพลงนี้เป็นเพลงธีมของเรื่อง จากความสำเร็จของภาพยนตร์ที่ได้รับการเสนอชื่อเข้าชิงรางวัลปาล์มทองคำและรางวัลลูกโลกทองคำ ทำให้ช่วงหนึ่ง เปียโนคอนแชร์โตหมายเลข 21 ได้ถูกเรียกว่า "Theme from Elvira Madigan"
กีฬากรีฑาในโอลิมปิกฤดูร้อน 2020 – วิ่ง 800 เมตร บุคคลหญิง
การแข่งขันกีฬากรีฑาในโอลิมปิกฤดูร้อน 2020 – วิ่ง 800 เมตร บุคคลหญิง เป็น 1 ใน 48 รายการแข่งขันกีฬากรีฑาในโอลิมปิกฤดูร้อน 2020 ที่กรุงโตเกียว ประเทศญี่ปุ่น มีกำหนดจัดขึ้นระหว่างวันที่ 30 กรกฎาคม - 3 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 50 คน จาก 25 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 17 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1928
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดสุรินทร์ พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
คะแนนรวมทั้งหมดในกลุ่มจังหวัดที่ 4
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 4
! colspan=2 | พรรค ! คะแนนเสียง ! ร้อยละ
ผู้สมัครที่ได้รับการเลือกตั้งในกลุ่มจังหวัดที่ 4
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 4 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดสุรินทร์
ผลการเลือกตั้งสมาชิกสภาผู้แทนราษฎรแบบสัดส่วน จังหวัดสุรินทร์
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองสุรินทร์ อำเภอศีขรภูมิ อำเภอลำดวน และอำเภอเขวาสินรินทร์
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอจอมพระ อำเภอรัตนบุรี อำเภอท่าตูม อำเภอชุมพลบุรี อำเภอสำโรงทาบ อำเภอสนม และอำเภอโนนนารายณ์
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภอปราสาท อำเภอกาบเชิง อำเภอสังขะ อำเภอบัวเชด อำเภอศรีณรงค์ และอำเภอพนมดงรัก
กีฬาบาสเกตบอลในโอลิมปิกฤดูร้อน 2020 – รอบคัดเลือก 3x3 ทีมชาย
การแข่งขันบาสเกตบอล 3x3 ชายในโอลิมปิกฤดูร้อน 2020 รอบคัดเลือก จัดการแข่งขันเพื่อคัดเลือกตัวแทน 8 ทีมเข้าแข่งขันในโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยแบ่งเป็นโควต้าเจ้าภาพจัดการแข่งขัน 1 ทีม อีก 3 ทีมจากการจัดอันดับโลก เมื่อวันที่ 1 พฤศจิกายน ค.ศ.2019
อีก 3 ทีมคัดเลือกจากทีมที่ดีที่สุดจากการแข่งขัน 2020 FIBA Olympic Qualifying Tournament และโควต้าอีก 1 ทีมสุดท้ายจากผู้ชนะเลิศการแข่งขัน 2020 FIBA Universality-driven Olympic Qualifying Tournament
โรลันโด นาบาร์เรเต
โรลันโด นาบาร์เรเต (Rolando Navarrete) นักมวยสากลชาวฟิลิปปินส์ เกิดเมื่อ 14 กุมภาพันธ์ พ.ศ. 2500 ที่จังหวัดโกตาบาโตเดลซูร์ สถิติการชก 74 ครั้ง ชนะ 57 (น็อก 33) เสมอ 3 แพ้ 14
ประวัติ
นาบาร์เรเตขึ้นชกมวยสากลครั้งแรกเมื่อ 17 กุมภาพันธ์ พ.ศ. 2516 ชนะคะแนน เอดดี คลีเมนทอส จากนั้น ขึ้นชกชนะเป็นส่วนใหญ่ที่ ฟิลิปปินส์ จนได้ครองแชมป์ฟิลิปปินส์รุ่นแบนตัมเวตเมื่อ 15 กุมภาพันธ์ พ.ศ. 2518 ชนะคะแนน คอนราโด วาสเควซ แต่พอป้องกันแชมป์ครั้งแรกก็แพ้คะแนน เฟอร์นานโด กาบาเนลา เสียแชมป์ไปเมื่อ 1 ตุลาคม พ.ศ. 2518 จากนั้น นาวาเรตตเตขึ้นชกนอกรอบ ชนะน็อก เบอร์นาเบ้ วิลลาแคมโป อดีตแชมป์โลกชาวฟิลิปปินส์ในยกที่ 2 เมื่อ พ.ศ. 2519 และได้ชิงแชมป์ OPBF รุ่นแบนตัมเวตที่ว่างที่เกาหลีใต้เมื่อ 17 มิถุนายน พ.ศ. 2520 แพ้คะแนน คิม ยุงชิกไม่ได้แชมป์ เคยชกแพ้น็อก ถนอมจิต สุโขทัย ยก 9 ที่ ฟิลิปปินส์ จากนั้น ได้ครองแชมป์ฟิลิปปินส์รุ่นเฟเทอร์เวตและซูเปอร์เฟเทอร์เวต ใน พ.ศ. 2521 และได้ชกแก้มือกับถนอมจิตอีกครั้ง ใน พ.ศ. 2522 แต่ทำได้แค่เสมอ
หลังจากเสียแชมป์โลก นาบาร์เรเตขึ้นชกชนะอีก 4 ครั้ง ก่อนจะไปชกแพ้น็อก มาริโอ มาร์ติเนซ ยก 5 ที่สหรัฐใน พ.ศ. 2527 จากนั้น เขาหยุดชกไป 4 ปี กลับมาชกอีกครั้งใน พ.ศ. 2531 และขึ้นชกชนะเป็นส่วนใหญ่แต่ก็ไม่มีโอกาสชิงแชมป์โลก และยังชกแก้มือ ชนะคะแนน ราฟาเอล ลิมอน คู่ปรับเก่าที่เคยเสียแชมป์โลกให้ได้สำเร็จ ใน พ.ศ. 2531 นาบาร์เรเตได้ชิงแชมป์อีกครั้งเดียวเมื่อ 17 กุมภาพันธ์ พ.ศ. 2533 โดยขึ้นชิงแชมป์เงารุ่นไลต์เวต WBC แพ้คะแนนโดยเทคนิค รามอน มาร์เชนา นาบาร์เรเตขึ้นชกครั้งสุดท้ายเมื่อ 31 กรกฎาคม พ.ศ. 2534 แพ้น็อก วิลเลียม มากาฮิน ยก 6 ที่ ฟิลิปปินส์ แล้วก็แขวนนวมไป
อ้างอิง
สถิติการชก boxrec.com
รายชื่อโรงเรียนในจังหวัดชุมพร
ภาพรวม
จังหวัดชุมพรมีโรงเรียนทั้งหมด 310 โรงเรียน โดยแบ่งตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดชุมพรมีโรงเรียนสังกัด สพฐ. จำนวน 278 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาสุราษฎร์ธานี ชุมพร (สพม.สุราษฎร์ธานี ชุมพร) จำนวน 22 โรงเรียน โรงเรียนสังกัดสำนักงานเขตพื้นที่การศึกษาประถมศึกษาชุมพรทั้ง 2 เขตจำนวน 254 โรงเรียน และโรงเรียนสังกัดสำนักบริหารงานการศึกษาพิเศษ 2 โรงเรียน
สำนักงานเขตพื้นที่การศึกษามัธยมศึกษาสุราษฎร์ธานี ชุมพร
จังหวัดชุมพรอยู่ในเขตพื้นที่การศึกษามัธยมศึกษาสุราษฎร์ธานี ชุมพร ร่วมกับจังหวัดสุราษฎร์ธานี และมีโรงเรียนในสังกัดจำนวน 22 โรงเรียน โดยแบ่งเป็น 2 สหวิทยาเขตได้แก่
สำนักงานเขตพื้นที่การศึกษาประถมศึกษาชุมพรเขต 2
สพป.ชุมพร เขต 2 มีพื้นที่ครอบคลุม 5 อำเภอทางตอนใต้ของจังหวัด ได้แก่อำเภอทุ่งตะโก อำเภอพะโต๊ะ อำเภอละแม อำเภอสวี และอำเภอหลังสวน มีโรงเรียนในความรับผิดชอบจำนวน 119 โรงเรียน โดยแบ่งเป็นอำเภอสวี 40 โรงเรียน อำเภอหลังสวน 34 โรงเรียน อำเภอละแม 16 โรงเรียน อำเภอทุ่งตะโก 15 โรงเรียน และอำเภอพะโต๊ะ 14 โรงเรียน
องค์กรปกครองส่วนท้องถิ่น
จังหวัดชุมพรมีโรงเรียนสังกัดองค์กรปกครองส่วนท้องถิ่น 6 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดชุมพร (2 โรงเรียน) เทศบาลเมืองชุมพร (2 โรงเรียน) และเทศบาลเมืองหลังสวน (2 โรงเรียน)
อำเภอเมืองชุมพร
อำเภอเมืองชุมพรมี 64 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาชุมพรเขต 1 จำนวน 47 โรงเรียน สังกัดสำนักงานคณะกรรมการการศึกษาเอกชน 10 โรงเรียน สังกัดสำนักงานเขตพื้นที่การศึกษามัธยมศึกษาเขต 11 จำนวน 5 โรงเรียน และสังกัดเทศบาลเมืองชุมพร 2 โรงเรียน
อำเภอทุ่งตะโก
อำเภอทุ่งตะโกมี 17 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาชุมพรเขต 2 จำนวน 15 โรงเรียน สังกัดสำนักงานเขตพื้นที่การศึกษามัธยมศึกษาเขต 11 จำนวน 1 โรงเรียน และสำนักงานคณะกรรมการการศึกษาเอกชน 1 โรงเรียน
อำเภอปะทิว
อำเภอปะทิวมี 33 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาชุมพรเขต 1 จำนวน 26 โรงเรียน สังกัดสำนักงานคณะกรรมการการศึกษาเอกชน 3 โรงเรียน สังกัดสำนักงานเขตพื้นที่การศึกษามัธยมศึกษาเขต 11 จำนวน 2 โรงเรียน สังกัดสำนักบริหารงานการศึกษาพิเศษ 1 โรงเรียน และสังกัดองค์การบริหารส่วนจังหวัดชุมพร 1 โรงเรียน
อำเภอละแม
อำเภอละแมมี 18 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาชุมพรเขต 2 จำนวน 16 โรงเรียน สังกัดสำนักงานเขตพื้นที่การศึกษามัธยมศึกษาเขต 11 จำนวน 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอสวี
อำเภอสวีมี 47 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาชุมพรเขต 2 จำนวน 40 โรงเรียน สังกัดสำนักงานเขตพื้นที่การศึกษามัธยมศึกษาเขต 11 จำนวน 5 โรงเรียน และสังกัดสำนักงานคณะกรรมการการศึกษาเอกชน 2 โรงเรียน
อำเภอหลังสวน
อำเภอหลังสวนมี 46 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาชุมพรเขต 2 จำนวน 34 โรงเรียน สังกัดสำนักงานคณะกรรมการการศึกษาเอกชน 5 โรงเรียน สังกัดสำนักงานเขตพื้นที่การศึกษามัธยมศึกษาเขต 11 จำนวน 4 โรงเรียน สังกัดเทศบาลเมืองหลังสวน 2 โรงเรียน และสังกัดองค์การบริหารส่วนจังหวัดชุมพร 1 โรงเรียน
ลือชัย รุดดิษฐ์
พลเรือเอก ลือชัย รุดดิษฐ์ เป็นทหารเรือและนักการเมืองชาวไทย อดีตผู้บัญชาการทหารเรือและสมาชิกวุฒิสภาไทย อดีตสมาชิกคณะรักษาความสงบแห่งชาติ นายทหารราชองครักษ์ และนายทหารราชองครักษ์พิเศษ
ประวัติ
พลเรือเอกลือชัย เป็นบุตรของนายบุญช่วย กับ นางบุญล้อม รุดดิษฐ์ มีพี่น้อง 6 คน โดยมีพี่ชายคือ พลเอก กัมปนาท รุดดิษฐ์ องคมนตรี
พลเรือเอกลือชัย เคยดำรงตำแหน่งรองเจ้ากรมยุทธการทหารเรือ ผู้บัญชาการกองเรือทุ่นระเบิด กองเรือยุทธการ ผู้อำนวยการศูนย์ศึกษายุทธศาสตร์ทหารเรือ กรมยุทธศึกษาทหารเรือ ผู้บัญชาการหน่วยบัญชาการต่อสู้อากาศยานและรักษาฝั่ง เจ้ากรมยุทธการทหารเรือ ผู้บัญชาการโรงเรียนนายเรือ เสนาธิการทหารเรือ และประธานกรรมการบริหารโครงการจัดหาเรือดำน้ำ ต่อมาในปี พ.ศ. 2560 ได้รับการแต่งตั้งเป็นรองผู้บัญชาการทหารเรือ รวมทั้งเป็นสมาชิกสภานิติบัญญัติแห่งชาติ
บทบาทอื่น
พลเรือเอก ลือชัย รุดดิษฐ์ เป็นกรรมการในคณะกรรมการบริหารสถานการณ์ฉุกเฉิน ตาม มาตรา​ 6​ พระราชกำหนดในสถานการณ์​ฉุกเฉิน​ พ.ศ.​ 2548​ ตามการประกาศสถานการณ์ฉุกเฉินในทุกเขตท้องที่ทั่วราชอาณาจักร​ในวันที่​ 26​ มีนาคม พ.ศ.​ 2563
ผู้บัญชาการศูนย์บัญชาการแก้ไขปัญหาการทำประมงผิดกฎหมายคนสุดท้าย หัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคง กองทัพเรือ ในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กรรมการในคณะกรรมการฝ่ายโครงการและกิจกรรมเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พุทธศักราช 2562 กรรมการในคณะกรรมการสถาบันเทคโนโลยีป้องกันประเทศ ประธานคณะอนุกรรมการฝ่ายจัดขบวนพระยุหยาตราทางชลมารค กรรมการในคณะอำนวยการจัดงานพระราชพิธีบรมราชาภิเษก
ถ้าเธอจะไป
"ถ้าเธอจะไป" เป็นซิงเกิลของคณิตกุล เนตรบุตร ประพันธ์เนื้อร้องโดย มณฑวรรณ ศรีวิเชียร แต่งทำนอง-เรียบเรียงโดย เรืองกิจ ยงปิยะกุล ออกจำหน่ายในวันที่ 21 เมษายน พ.ศ. 2558 สังกัดเวิร์คแก๊งค์ ในเครือจีเอ็มเอ็ม แกรมมี่ และได้ถูกนำมาใช้ในเพลงประกอบละครโทรทัศน์ 2 รัก 2 วิญญาณ และบัลลังก์เมฆ ปี พ.ศ. 2558
การตอบรับ
เพลง "ถ้าเธอจะไป" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 มิถุนายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ศูนย์กีฬาหัวหมาก
ศูนย์กีฬาหัวหมาก (Hua Mak Sports Complex) เป็นศูนย์กีฬาหลักของการกีฬาแห่งประเทศไทย ภายในประกอบด้วยอาคารหลายหลัง และสนามที่สำคัญในสนามกีฬานี้มีอยู่ 2 แห่ง คือราชมังคลากีฬาสถาน และอินดอร์ สเตเดียม หัวหมาก ตั้งอยู่เลขที่ 286 ถนนรามคำแหง แขวงหัวหมาก เขตบางกะปิ กรุงเทพมหานคร ติดกับมหาวิทยาลัยรามคำแหง และมหาวิทยาลัยอัสสัมชัญ วิทยาเขตหัวหมาก
ราชมังคลากีฬาสถาน
ราชมังคลากีฬาสถาน (Rajamangala National Stadium) เป็นสนามกีฬาที่ใหญ่ที่สุดในประเทศไทย สร้างขึ้นเพื่อเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 และ พระราชพิธีรัชมังคลาภิเษก 2 กรกฎาคม 2531 แล้วเสร็จเมื่อปี พ.ศ. 2541 เพื่อใช้ในการแข่งขันกีฬาเอเชี่ยนเกมส์ ครั้งที่ 13 ที่กรุงเทพมหานครเป็นเจ้าภาพ
ความสามารถในการรองรับผู้เข้าชมภายในอาคาร จำนวน 80,000 คน ความสามารถในการรองรับผู้เข้าชม (อัฒจันทร์) ภายหลังจากติดตั้งเก้าอี้เพื่อรองรับการแข่งขันฟุตบอลเอเชียนคัพ 2007 และกีฬามหาวิทยาลัยโลกฤดูร้อน 2007 ปัจจุบันมีเก้าอี้ทั้งสิ้น 49,722 ที่นั่ง (เป็นเก้าอี้ VIP จำนวน 172 ที่นั่ง) ทำให้ความจุสนามลดลงจากเดิม 65,000 คน และมีเก้าอี้เพียง 18,527 ที่นั่ง และภายในมีสนามฟุตบอลขนาดมาตรฐานขนาด 105x68 เมตร, ลู่วิ่ง, ลานกรีฑา, มีจอวิดีโอสกอร์บอร์ด 1 ตัว และสิ่งอำนวยความสะดวกอื่น ๆ
ราชมังคลากีฬาสถาน เป็นสนามเหย้าของฟุตบอลทีมชาติไทย และเคยจัดการแข่งขันฟุตบอลนัดสำคัญต่างๆ นอกจากนี้ยังใช้จัดคอนเสิร์ตกลางแจ้ง และการถ่ายทำภาพยนตร์ เป็นต้น
อินดอร์สเตเดียม
อินดอร์ สเตเดียม หัวหมาก เดิมมีชื่อว่า สนามกีฬากิตติขจร เป็นสนามกีฬาในร่ม สำหรับการแข่งขันและฝึกซ้อมกีฬาในร่ม สร้างขึ้นเมื่อปี พ.ศ. 2509 สร้างขึ้นเพื่อรองรับการจัดการแข่งขันเอเชียนเกมส์ครั้งที่ 6 ที่ประเทศไทยเป็นเจ้าภาพ ความจุของผู้เข้าชมภายในอาคารได้จำนวน 10,000 - 15,000 คน แต่ปัจจุบันได้มีการปรับปรุงอาคาร ทำให้ความสามารถในการรองรับผู้เข้าชม (อัฒจันทร์) ลดลงเหลือจำนวน 6,000 ที่นั่ง
Disciphania
Disciphania เป็นสกุลของพืชดอกที่อยู่ในวงศ์ Menispermaceae.
ถิ่นกำเนิดของมันคือ เม็กซิโก อเมริกากลางและใต้เขตร้อน
สปีชีส์ในสกุล ได้แก่:
ฟาร์นสเวิร์ทเฮาส์
ฟาร์นสเวิร์ทเฮาส์ (Farnsworth House) เป็นบ้านพักอาศัยได้รับการออกแบบทางสถาปัตยกรรมและโครงสร้างโดยลูทวิช มีส ฟัน แดร์ โรเออ ระหว่างปี ค.ศ. 1945 - 1951 ภายในบ้านประกอบด้วยห้องเพียงหนึ่งห้อง ตั้งอยู่ในเขตนอกเมืองทางตะวันตกเฉียงใต้ของตัวเมืองชิคาโก ออกไปราว 55 ไมล์ (89 กิโลเมตร) ในที่ดินประะกอบด้วยเนื้อที่ทั้งหมดกว่า 60 เอเคอร์ และมีแม่น้ำฟ็อกซ์ไหลผ่านบริเวณที่ดิน อาคารประกอบด้วยโครงสร้างที่ดูโปร่งโล่ง ด้วยการใช้เหล็กและกระจกทั้งหมด ซึ่งเป็นความต้องการของเจ้าของบ้าน ดร.อีดิท ฟาร์นสเวิร์ท ผู้เชี่ยวชาญด้านไตวิทยาทีมีชื่อเสียงของเมืองชิคาโก ที่ต้องการให้มีพื้นที่สำหรับทำงานอดิเรกที่เธอชื่นชอบ เช่น เล่นไวโอลิน แปลบทกลอน และเพลิดเพลินไปกับธรรมชาติ มีส ได้ออกแบบบ้านที่มีขนาดเล็กเพียงแค่ 140 ตารางเมตร (1,500 ตารางฟุต) ด้วยรูปทรงที่เรียบง่าย ประกอบกับที่วางภายในห้องที่เน้นเรื่องของฟังก์ชัน จนในเวลาต่อมาได้รับการยกย่องให้เป็นงานระดับมาสเตอร์พีซ เป็นสัญลักษณ์แห่งงานสถาปัตยกรรมแบบอินเตอร์ชันแนลสไตล์ หรือ งาน โมเดิร์น
ฟาร์นสเวิร์ทเฮาส์ ได้รับการบรรจุเข้าสู่สิ่งสำคัญทางประวัติศาสตร์แห่งชาติ (NHL) ในปี ค.ศ. 2006 ภายหลังการบรรจุเข้าทะเบียนสิ่งสำคัญทางประวัติศาสตร์แห่งชาติ (NRHP) ในปี ค.ศ. 2004 ปัจจุบันบ้านเป็นของพิพิธภัณฑ์ประวัติศาสตร์บ้าน โดยกลุ่มอนุรักษ์โบราณสถานแห่งชาติ (NTHP)
ในเดือนกันยายน ค.ศ. 2008 บ้านถูกน้ำท่วมจากฝนตกหนักของพายุเฮอร์ริเคนไอค์ ระดับน้ำได้ขึ้นสูงราว 46 ซม. (18 นิ้ว) เหนือพื้นห้อง แต่ถึงอย่างไรก็ดีเฟอร์นิเจอร์ภายในหลายชิ้นรอดพ้นจากน้ำท่วม ซึ่งเป็นผลมาจากการออกแบบให้ยกพื้นห้องสูงขึ้น บ้านถูกปิดเพื่อการซ่อมแซมในปี ค.ศ. 2008 จนกลับมาเปิดอีกครั้งในช่วงฤดูใบไม้ผลิ ค.ศ. 2009
องค์ประกอบในอาคาร
ฟาร์นสเวิร์ทเฮาส์ ได้รับการออกแบบช่องเปิด (หน้าต่าง) จากพื้นจรดเพดาน ด้วยแผ่นกระจกใส เพื่อเปิดรับที่ว่างด้านนอกอาคารที่เป็นธรรมชาติ รอบทิศทั่วบ้าน มีการยกระดับพื้นบ้านออกเป็นสองระดับ คือส่วนของห้อง และชานด้านอก เพื่อเป็นการลดระดับเข้าสู่ระเบียงก่อนถึงพื้น และไม่เป็นการทำให้ทางขึ้นดูสูงจนเกินไป บ้านใช้หลังคาแฟลตสแลปเรียบ ติดกับผนังบ้าน ตัวบ้านประกอบด้วยเสาทั้งหมด 8 ต้น รวมกับระเบียงด้านนอกแล้วเป็น 12 ต้น ยกสูงจากระดับดินเดิม 1.60 เมตร เพื่อแก้ปัญหาน้ำท่วมจากแม่น้ำ มีการยื่นแคนทีลิเวอร์ออกจากเสาในด้านสกัดทั้งสองฝั่ง
ข้อวิจารณ์
เนื่องจากผนังห้องที่ปกปิดด้วยกระจกเพียงอย่างเดียว หลังคาแฟลตเหลี่ยม ขาดซึ่งความสวยงามด้านงานตกแต่ง และรวมไปถึงขาดซึ่งการทำให้ห้องอบอุ่น ตามสภาพอากาศหนาวเย็น ซึ่งต่างเป็นประเด็นที่รูปแบบอินเตอร์ชันแนลสไตล์ได้รับการโจมตีมาโดยตลอด เช่นเดียวกับงานฟาร์นสเวิร์ทเฮาส์นี้ด้วย นอกจากนี้เขายังถูกวิจารณ์เรื่องของระบบบริหารจัดการพลังงานที่ย่ำแย่มาก
แต่ถึงอย่างไรก็ดี ก็มีนักวิจารณ์บางส่วนที่กลับยกย่องงานของมีส เช่น พอล โกลด์เบอร์เกอร์ และแบร์ คามิน สองนักวิจารณ์งานสถาปัตยกรรมที่เคยได้รับรางวัลพูลิตเซอร์ ต่างยกย่องให้บ้านนี้คืองานระดับมาสเตอร์พีซ อย่างแท้จริง มันเป็นงานที่มีคุณค่าเหนือกาลเวลา สะท้อนมาจากความศรัทธาของมีสในงานสไตล์ มินิมอล ฟิลิป จอห์นสัน สถาปนิกรางวัลพริตซ์เกอร์ ก็ได้นำแรงบรรดาลใจนี้ไปใช้ออกแบบบ้านกระจก หรือ กลาสเฮาส์ ในปี ค.ศ. 1947
สมเด็จพระราชินีนาถชาร์ล็อตแห่งไซปรัส
ชาร์ล็อตแห่งไซปรัส (Charlotte de Chypre) หรือ คาร์ลอตตาแห่งไซปรัส (Καρλόττα της Κύπρου; 28 มิถุนายน ค.ศ. 1444 – 16 กรกฎาคม ค.ศ. 1487) เป็นสมเด็จพระราชินีนาถแห่งไซปรัส พระราชธิดาพระองค์ใหญ่และพระองค์เดียวที่ทรงพระชนม์ของพระเจ้าฌ็องที่ 2 ประสูติแต่เอเลนี ปาเลียวโลยีนา
หลังการสวรรคตของพระราชชนกพระองค์ขึ้นเสวยราชสมบัติเมื่อพระชนมายุ 14 พรรษา หลังเสวยราชย์ไม่นาน พระองค์ถูกฌักพระราชบุตรนอกสมรส พระเชษฐาต่างพระชนนีชิงราชบัลลังก์จากการช่วยเหลือของพวกอียิปต์ ฌักทรงขับไล่อดีตสมเด็จพระราชินีนาถชาร์ล็อตออกจากเกาะไซปรัสใน ค.ศ. 1463 เพื่อครองราชย์แทน อดีตสมเด็จพระราชินีนาถชาร์ล็อตมีความปรารถนาที่จะกลับขึ้นสู่ราชบัลลังก์ โดยการสร้างกองทัพเพื่อชิงบัลลังก์แต่ไม่ประสบผลสำเร็จ กระทั่งพระองค์สวรรคตเมื่อวันที่ 16 กรกฎาคม ค.ศ. 1487 ณ กรุงโรม รัฐสันตะปาปา
แหล่งข้อมูลอื่น
1444 1487
ไมโล (เครื่องดื่ม)
ไมโล (Milo) ผลิตภัณฑ์เครื่องดื่มช็อกโกแลตมอลต์ของบริษัทเนสท์เล่ จำกัด มีเอกลักษณ์ตรงที่มีบรรจุภัณฑ์สีเขียว ได้รับการพัฒนาสูตรขึ้นโดยทอมัส เมย์น ซึ่งทำการวิจัยคิดค้นสูตรอย่างหนักในโรงงานแห่งหนึ่งในเมืองสมิททาวน์ รัฐนิวเซาท์เวลส์ ประเทศออสเตรเลีย ในปี ค.ศ. 1934 โดยชื่อผลิตภัณฑ์นั้นได้มาจากชื่อของนักกีฬาชาวกรีกโบราณ คือ ไมโลแห่งโครตอน (กรีก: Μίλων, Mílōn) โดยในปี ค.ศ. 2004 บริษัทเนสท์เล่ได้ฉลองการผลิตไมโลออกขายครบรอบ 70 ปี
ในประเทศไทย ไมโลเริ่มเข้ามาจำหน่ายในประเทศในต้นปี ค.ศ. 1958 สำหรับส่วนแบ่งการตลาดของเครื่องดื่มช็อกโกแลตมอลต์หรือช็อกโกแลตร้อนในปี ค.ศ. 2007 ไมโลมีส่วนแบ่งการตลาดอยู่ที่ร้อยละ 20
ปานโช วิลลา
ปานโช วิลลา นักมวยสากลชาวฟิลิปปินส์เป็นนักมวยสากลที่มีความสูงเพียง 154 เซนติเมตร น้ำหนักตัวไม่เกิน 51 กิโลกรัม แต่ได้ครองแชมป์โลกมวยสากลรุ่นฟลายเวทใน พ.ศ. 2466 นับเป็นนักมวยสากลชาวเอเชียที่ยิ่งใหญ่ที่สุดคนหนึ่งในประวัติศาสตร์ เป็นแชมป์โลกมวยสากลคนแรกของประเทศฟิลิปปินส์ และของทวีปเอเชียไม่เคยพ่ายแพ้แบบน็อคเอาต์ แต่การชกมวยอาชีพของเขาสิ้นสุดลงอย่างรวดเร็วเมื่อเขาเสียชีวิตขณะอายุเพียง 23 ปี จากการติดเชื้อหลังการถอนฟัน เมื่อ 14 กรกฎาคม พ.ศ. 2468 รวมอายุได้ 23 ปี สถิติการชก 89 ครั้ง ชนะ 80 (น็อค 25) เสมอ 4 แพ้ 5
ชื่อ ปานโช วิลลา ตั้งตามชื่อของ นายพลปานโช วีญา ผู้นำการปฏิวัติในเม็กซิโก ซึ่งปฏิวัติตั้งแต่วันที่ 20 พฤศจิกายนพ.ศ. 2453 ถึง  พ.ศ. 2463
เริ่มต้นในฟิลิปปินส์
กุยเยโดเกิดที่อีลอก เมื่อ 1 สิงหาคม พ.ศ. 2444 ในครอบครัวชาวนา ในวัยเด็กเขามีอาชีพช่วยแม่เลี้ยงแกะ จนอายุได้ 11 ปี เขาจึงเข้ามาอยู่ในเมืองอีโลอีโลและมีเพื่อนเป็นนักมวย เขาได้อพยพมายังมะนิลาพร้อมเพื่อน เริ่มฝึกมวยสากลในค่ายทหารของสหรัฐอเมริกาและเริ่มหันมาชกมวยสากลอาชีพใน พ.ศ. 2462 เส้นทางสู่แชมป์โลกของเขาเริ่มจากชกชนะ ปอนดอง เมื่อ 21 กุมภาพันธ์ พ.ศ. 2463 และชนะ จอร์จ เมนเดียเมื่อ 8 ธันวาคม พ.ศ. 2464 และได้ครองแชมป์ฟิลิปปินส์รุ่นฟลายเวทในอีกสองปีต่อมา และได้รับการยกย่องให้เป็นแชมป์ภาคตะวันออกไกลในรุ่นฟลายเวทและแบนตัมเวท เขาเกือบจะเลิกชกมวยเพราะผิดหวังในความรัก เขาจึงเดินทางกลับบ้านเกิดที่เนกรอสเมื่อ พ.ศ. 2464 แต่เสียงเรียกร้องจากแฟนมวยทำให้เขากลับมาชกมวยอีกครั้ง ในช่วงนี้กุยเยโดได้เปลี่ยนชื่อในการชกมวยเป็นปานโช วิลลา
แชมป์โลก
ในเดือนพฤษภาคม พ.ศ. 2465 วิลลาได้รับเชิญให้ไปชกที่สหรัฐอเมริกา เขาขึ้นชกครั้งแรกเมื่อ 7 มิถุนายน พ.ศ. 2465 ชนะอาเบ โกลด์สตีน ต่อมาชกชนะ แฟรงกี้ เจนาโรและได้ครองแชมป์รุ่นฟลายเวทของสหรัฐอเมริกาโดยชนะน็อค จอห์นนี่ บัฟ ยก 11 เมื่อ 14 กันยายน พ.ศ. 2465 ก่อนจะเสียแชมป์ให้เจนาโรไป ต่อมาเสียแชมป์ให้แฟรงดี้ เกนาโร เมื่อ 1 มีนาคม พ.ศ. 2465 จากการที่วิลลาชกแพ้ในครั้งนั้น จิมมี่ วิลเด แชมป์โลกรุ่นฟลายเวทชาวเวลส์จึงเลือกวิลลาเป็นผู้ท้าชิง เนื่องจากเจนาโรที่ชนะวิลลาไปไม่ต้องการชิงแชมป์โลก การชกเกิดขึ้นเมื่อ 18 มิถุนายน พ.ศ. 2466 วิลลาเป็นฝ่ายชนะน็อคในยกที่ 7 วิลเดผู้แพ้ถึงกับแขวนนวมไปทันทีหลังจากชกแพ้
วิลลาชกป้องกันตำแหน่งไว้ได้หลายครั้ง และไม่เคยประกาศสละตำแหน่งจนกระทั่งเสียชีวิตในอีกสองปีต่อมา วิลลาเดินทางกลับมะนิลาอย่างวีรบุรุษเมื่อเดือนกันยายน พ.ศ. 2467 มีการเดินขบวนพาเหรดและมีการรับรองในพระราชวังมาลากาญัน เขาได้กลับไปยังบ้านเกิดในอีโลอีโลและเนกรอสด้วย ก่อนจะกลับไปสหรัฐ วิลลาได้ชกป้องกันตำแหน่งที่มะนิลาครั้งหนึ่งด้วย แต่ไม่มีใครคาดคิดมาด่อนว่าจะเป็นชัยชนะครั้งสุดท้ายของวิลลา
เสียชีวิต
วิลลากลับไปยังสหรัฐเพื่อเตรียมตัวขึ้นชกกับจิมมี่ แมคลาร์นิน ซึ่งได้กำหนดเป็นวันที่ 4 กรกฎาคม พ.ศ. 2468 ก่อนชกไม่กี่วัน วิลลาเกิดอาการบวมที่หน้าเนื่องจากมีการอักเสบที่ฟัน เช้าวันที่ขึ้นชก วิลลาไปหาหมอฟันเพื่อถอนฟันออก แม้ว่าจะเจ็บและบวม วิลลาตัดสินใจชกกับแมคลาร์นินตามกำหนดเดิม ระหว่างการชก วิลลาใช้หมัดข้างหนึ่งบังหน้าของตัวเองไว้ตลอดเวลา ทำให้เขาเป็นฝ่ายแพ้คะแนนเมื่อชกครบยก หลังจากการชกผ่านไป 2-3 วัน วิลลาต้องไปถอนฟันอีกเพราะเกิดการติดเชื้อ แต่เพราะเขาพักผ่อนไม่เพียงพอ ยังไปเลี้ยงฉลองกับเพื่อนๆ อาการของเขาจึงเลวร้ายลง และต้องเข้าโรงพยาบาลในวันที่ 13 กรกฎาคม พ.ศ. 2468 ซึ่งพบว่าการติดเชื้อได้ลุกลามเข้าไปสู่ลำคอ และต้องผ่าตัด หลังการผ่าตัดวิลลาเกิดอาการโคม่าและเสียชีวิตในวันต่อมา ซึ่งก่อนหน้าที่เขาจะอายุครบ 24 ปีเพียง 17 วัน ร่างของเขาถูกส่งกลับมะนิลาเมื่อเดือนสิงหาคม พ.ศ. 2468 และร่างของเขาถูกฝังที่ Manila North Cemetery
การปฏิวัติของสาวน้อยหนอนหนังสือ
การปฏิวัติของสาวน้อยหนอนหนังสือ หรือ หนอนหนังสือยึดอำนาจ เป็นไลต์โนเวลญี่ปุ่นแนวจินตนิมิต เขียนโดยมิยะ คาซูกิ และวาดภาพประกอบโดยยู ชีนะ เผยแพร่ออนไลน์ระหว่างเดือนกันยายน พ.ศ. 2556 ถึงมีนาคม พ.ศ. 2560 ทางเว็บไซต์เผยแพร่นิยายโดยผู้ใช้ โชเซ็ตสึกะ นิ นาโร ภายหลังได้รับลิขสิทธิ์ตีพิมพ์โดยสำนักพิมพ์ TO Books ตั้งแต่เดือนมกราคม พ.ศ. 2558 ปัจจุบันวางจำหน่ายถึงเล่มที่ 27
มังงะดัดแปลงภาคแรก วาดภาพโดยซูซูกะ เผยแพร่ออนไลน์ผ่านเว็บไซต์ Niconico Seiga ระหว่างเดือนตุลาคม พ.ศ. 2558 ถึงกรกฎาคม พ.ศ. 2561 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) 7 เล่มโดยสำนักพิมพ์ TO Books ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะดัดแปลงสร้างโดยสตูดิโอ Ajia-do Animation Works ออกอากาศภาคแรกตั้งแต่เดือนตุลาคมถึงธันวาคม พ.ศ. 2562 ภาคสองออกอากาศตั้งแต่เดือนเมษายนถึงมิถุนายน พ.ศ. 2563 โอวีเอสองภาคเผยแพร่ในวันที่ 10 มีนาคม พ.ศ. 2563 ภาคสามมีกำหนดออกอากาศในเดือนเมษายน พ.ศ. 2565
Dischistocalyx
Dischistocalyx เป็นสกุลของพืชดอกที่อยู่ในวงศ์
ถิ่นกำเนิดของมันคือ ไนจีเรียตอนใต้ถึงภาคกลางตะวันตก แอฟริกาเขตร้อน
กีฬากรีฑาในโอลิมปิกฤดูร้อน 2020 – วิ่ง 1,500 เมตร บุคคลหญิง
การแข่งขันกีฬากรีฑาในโอลิมปิกฤดูร้อน 2020 – วิ่ง 1,500 เมตร บุคคลหญิง เป็น 1 ใน 48 รายการแข่งขันกีฬากรีฑาในโอลิมปิกฤดูร้อน 2020 ที่กรุงโตเกียว ประเทศญี่ปุ่น มีกำหนดจัดขึ้นระหว่างวันที่ 2-6 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 50 คน จาก 25 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 13 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1972
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ณัฐพล สุวะดี
ณัฐพล สุวะดี (สกุลเดิม อัครพงศ์ปรีชา ; ยศ ว่าที่พันตรี ) อดีตนายทหารประจำหน่วยบัญชาการถวายความปลอดภัยรักษาพระองค์ กระทรวงกลาโหม อดีตราชองครักษ์ เป็นบุตรของอภิรุจ และวันทนีย์ สุวะดี พื้นเพเดิมเป็นชาวสมุทรสาคร
ในเดือนพฤศจิกายน พ.ศ. 2557 ณัฐพลถูกออกหมายจับฐานร่วมกันข่มขืนใจให้กระทำการใดไม่กระทำการใด โดยทำให้กลัวว่าจะเกิดอันตรายต่อชีวิตร่างกาย หรือเสรีภาพ โดยมีอาวุธโดยร่วมกันตั้งแต่ห้าคนขึ้นไป และหน่วงเหนี่ยว หรือกักขัง หรือกระทำด้วยประการใดให้ผู้อื่นปราศจากเสรีภาพในร่างกาย และให้ผู้อื่นนั้นกระทำการใดให้แก่ผู้กระทำ หรือบุคคลอื่น และร่วมกันลักทรัพย์ จากกรณีเดียวกันกับพลตำรวจโท พงศ์พัฒน์ ฉายาพันธุ์ อดีตผู้บัญชาการตำรวจสอบสวนกลาง นอกจากนี้ณัฐพลยังถูกถอดยศทหาร และถูกไล่ออกจากราชการ
เครื่องราชอิสริยาภรณ์
ณัฐพลเคยได้รับและถูกเรียกคืนเครื่องราชอิสริยาภรณ์ ชั้นสูงสุดตระกูลต่างๆ ดังนี้
Dirhamphis
Dirhamphis เป็นสกุลของพืชดอกที่อยู่ในวงศ์ Malvaceae.
ถิ่นกำเนิดของมันคือ เม็กซิโกตอนใต้ โบลิเวีย ไป ปารากวัย
สปีชีส์ในสกุล ได้แก่:
จักรพรรดิเหลียงยฺเหวียน
จักรพรรดิเหลียงยฺเหวียน (16 กันยายน ค.ศ. 508 – 27 มกราคม ค.ศ. 555) มีพระนามเดิมว่า เซียว อี้ ( 蕭繹) ชื่อรัชกาลว่า จื้อเฉิง ( 世誠) พระนามในวัยเยาว์ว่า ฉีฟู่ ( 七符) เป็น จักรพรรดิแห่งจีนในราชวงศ์เหลียง หลังจากที่จักรพรรดิเหลียงอู่ พระราชบิดา และจักรพรรดิเหลียงเจี้ยนเหวิน พระอนุชาถูกจับเป็นตัวประกันอยู่นาน และถูกคุมตัวโดยนายพลกบฏ โหว จิง เซียวอี้ถูกมองว่าเป็นผู้นำของเหลียง โดยพฤตินัย และหลังจากเอาชนะโหวจิงได้ในปี 552 ก็ประกาศตนเป็นจักรพรรดิ ในปี 554 หลังจากรุกราน อู่เหวิน ไต้ ซึ่งเป็นแม่ทัพใหญ่ของราชวงศ์เว่ยตะวันตก กองกำลังของเว่ยตะวันตกได้สืบเชื้อสายมาและยึดเมืองหลวงเจี้ยนคังได้ (江陵, ในปัจจุบันคือ จิงโจว, มณฑลหูเป่ย์) อู่เหวินได้ประหารชีวิตพระองค์ และประกาศให้พระราชนัดดา เซียว ซา ขึ้นครองราชย์เป็นจักรพรรดิแห่งเหลียง
จักรพรรดิหยวนเป็นนักเขียน และนักสะสมหนังสือโบราณที่มีชื่อเสียง แต่ถูกวิจารณ์โดยนักประวัติศาสตร์ว่า พระองค์มุ่งกำจัดผู้ที่มีศักยภาพในการชิงราชบัลลังก์มากกว่าต่อสู้กับโหวจิง ขณะที่เจียงหลิงถูกกองทหารเว่ยตะวันตกปิดล้อม จักรพรรดิหยวนได้จุดไฟเผาหนังสือโบราณมากกว่า 140,000 เล่ม และนี่ถือเป็นหนึ่งในหายนะที่ยิ่งใหญ่ที่สุดสำหรับการศึกษางานโบราณในประวัติศาสตร์จีน
วัดถ้ำคีรีวิหาร
วัดคีรีวิหาร เดิมชื่อ วัดหาร ตั้งอยู่ที่ บ้านวัดคีรีวิหาร หมู่ที่ 7 ตำบลเขากอบ อำเภอห้วยยอด จังหวัดตรัง
มหกรรมกีฬา
มหกรรมกีฬา เป็นการแข่งขันระหว่างประเทศหรือรัฐที่มีกีฬาหลากหลายชนิดและมักจะจัดขึ้นในช่วงหลายวัน โดยกีฬาโอลิมปิกจัดเป็นการแข่งขันมหกรรมกีฬาครั้งแรกในโลก ในปัจจุบันมีหลากหลายภูมิภาคได้นำรูปแบบกีฬาโอลิมปิกสมัยใหม่มาใช้ในการแข่งขันของตนเอง โดยในแต่ละครั้งจะมี"เจ้าภาพ" โดยประเทศต่าง ๆ ได้ส่งนักกีฬาเข้าแข่งขัน รางวัลในการแข่งขันจะเป็นเหรียญทอง เหรียญเงินและเหรียญทองแดง ส่วนใหญ่มหกรรมกีฬาจะจัดขึ้นทุก 2  และ 4
วัดถ้ำคีรีวิหาร
ภายในวัดถ้ำคีรีวิหารเป็นสภานที่เก็บพระพิมพ์ดินดิบ ภายในถ้ำห้องที่ห้ามีพระพิมพิ์ดินดิบวางซ้อนทับไว้บนพื้นจำนวนมาก มีอยู่สามชนิด ได้แก่ พระพิมพ์ดินดิบรูปวงรีคล้ายลูกไข่ พระพิมพ์ดินดิบมีรูปพระนารายณ์สี่กรอยู่กลาง มีเทวดาล้อมแปดองค์ พระพิมพ์ดินดิบรูปกลีบบัวมีรูปพระนารายณ์สี่กรองค์เดียวใหญ่ พระพิมพ์ดินดิบรูปแผ่นอิฐมีรูปพระนารายณ์สองกรอยู่กลาง มีสาวกหรือเทวดาสองข้าง
มหกรรมกีฬา
อ้างอิง
https://en.wikipedia.org/wiki/Multi-sport_event
วัดถ้ำคีรีวิหาร
พระพิมพ์ดินดิบมีอยู่สองปาง ได้แก่ พระพุทธรูปปางเทศนาประทับนั่งตรงกลางล้อมรอบด้วยพระพุทธรูปปางต่าง ๆ อีกแปดองค์ และรูปพระโพธิสัตว์นั่ง
วัดถ้ำเขาสาย ตั้งอยู่ใกล้กับวัดคูหาแกงอำเภอห้วยยอด หรือชาวบ้านเรียกว่า วัดหูแกง ภายในถ้ำถ้ำเขาสายมีรูปพระโพธิสัตว์สองกรนั่งห้อยพระบาท (พระพุทธรูปปางนั่งเรือ) รูปพระโพธิสัตว์ยืน รูปพระพุทธเจ้านั่งขัดสมาธิพระพุทธรูปปางสมาธิ) เช่นเดียวกับที่พบภายในถ้ำเขาสาย
วัดถ้ำเขาสาย ตั้งอยู่ใกล้กับถ้ำเขาขาวได้พบพระพิมพ์ดินดิบรูปพระโพธิสัตว์อวโลกิเตศวร เช่นเดียวกับที่พบภายในถ้ำเขาสาย
ตราหนังสือแบบพิมพ์พระคาถา
พุทธศตวรรษที่ ๑๔ สมัยศรีวิชัย ได้พบอักษรจารึกบนแผ่นศิลาวงกลมเขียนด้วยภาษาสันสกฤต อักษรเทวนาครี ใช้เป็นตราหนังสือแบบพิมพ์พระคาถาเย ธมมา ที่ใช้พิมพ์คู่กับพระพุทธรูปและพระโพธิสัตว์ศรีวิชัย ตราหนังหสือมีแบบพิมพ์ต่างกันแต่ตัวหนังสือ ได่แก่เย ธรมา เห ตุปฺรภวา เห ตุ เตษา ตถาคโต หฺยวทต เตษำ จโย นิโรธ วาที มหา ศฺรมณ แปลว่า ธรรมทั้งหลายใดมีเหตุเป็นแดนเกิดก่อน พระตถาคตเจ้าได้ตรัสแล้ว ซึ่งเหตุแห่งธรรมเหล่านั้น และความดับใดแห่งธรรมเหล่านั้น พระมหาสมณเจ้าตรัสอย่างนี้โดยปรกติ
จิมมี หวาง หยาง
เจมส์ คาร์สัน ยูน (James Carson Yun; 13 พฤษภาคม ค.ศ. 1981) เป็นอดีตนักมวยปล้ำอาชีพและนักแสดงชาวเกาหลี-อเมริกัน เคยอยู่สมาคมWCW, WWE, TNA และสมาคมอื่นๆ
วัดดุลยาราม
วัดดุลยาราม เดิมชื่อ วัดบ้านจีน เป็นวัดราษฎร์ ตั้งอยู่ที่ หมู่ 2 บ้านจีน ตำบลฉลุง อำเภอเมืองสตูล จังหวัดสตูล
วัดดุลยาราม มีพระพุทธรูปเป็นสิ่งศักดิ์สิทธิ์คู่บ้านคู่เมือง คือ พระพุทธรูปหลวงพ่อแก่ หรือเรียกว่าพ่อแก่  เป็นพระพุทธรูปทรงเครื่องปางห้ามญาติเป็นพระพุทธรูปแกะสลักจากไม้ ฝีมือช่างล้านนา ขนาดสูง  75 เซนติเมตร พุทธศิลป์สมัยล้านนา คล้ายพระแก่นจันทร์ ซึ่งมีพระพักตร์เหมือนผู้หญิง แบบพระสมเด็จนางพญา หรือเรียกว่า พระหน้านาง สันนิษฐานว่าเป็นพระพุทธรูปประจำเรือสำเภาจีนบรรทุกสินค้าซึ่งเดินทางข้ามทะเล กล่าวกันว่าในปี พ.ศ. 2456 - 2479 พระพุทธรูปหลวงพ่อแก่ได้ลอยน้ำมา มีผู้นำไปถวายพระอธิการปลอดซึ่งเป็นเจ้าอาวาสวัด
กีฬาบาสเกตบอลในโอลิมปิกฤดูร้อน 2020 – รอบคัดเลือก 3x3 ทีมหญิง
การแข่งขันบาสเกตบอล 3x3 หญิงในโอลิมปิกฤดูร้อน 2020 รอบคัดเลือก จัดการแข่งขันเพื่อคัดเลือกตัวแทน 8 ทีมเข้าแข่งขันในโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยแบ่งเป็นโควต้า 4 ทีมจากการจัดอันดับโลก เมื่อวันที่ 1 พฤศจิกายน ค.ศ.2019 ญี่ปุ่นในฐานะเจ้าภาพจัดการแข่งขันจะได้โควต้าเพียง 1 ทีม คือประเภทชายหรือหญิงทีมใดทีมหนึ่งเท่านั้น ถ้าหากญี่ปุ่นไม่อยู่ใน 4 อันดับสูงสุดของโลก ทีมชายหรือหญิงที่อันดับโลกที่สูงกว่าจะผ่านการคัดเลือกเพียง 1 ทีม โดยทีมชายนั้นผ่านการคัดเลือกแล้ว ทีมหญิงจึงหมดสิทธิ์โควต้าเจ้าภาพ และต้องไปคัดเลือกร่วมกับการคัดเลือกอื่นๆ
อีก 3 ทีมคัดเลือกจากทีมที่ดีที่สุดจากการแข่งขัน 2020 FIBA Olympic Qualifying Tournament และโควต้าอีก 1 ทีมสุดท้ายจากผู้ชนะเลิศการแข่งขัน 2020 FIBA Universality-driven Olympic Qualifying Tournament
ราชอาณาจักรวิซิกอท
ราชอาณาจักรวิซิกอท (Visigothic kingdom) เป็นอำนาจของยุโรปตะวันตกที่เริ่มตั้งแต่คริสต์ศตวรรษที่ 5 จนถึงคริสต์ศตวรรษที่ 8 เป็นหนึ่งในรัฐที่ตามมาจากจักรวรรดิโรมันตะวันตก เดิมก่อตั้งขึ้นโดยการการตั้งถิ่นฐานของวิซิกอทภายใต้ประมุขของตนเองในอากีแตน (กอลตอนใต้) โดยรัฐบาลของโรมัน ต่อมาก็ขยายดินแดนออกไปโดยการพิชิตในคาบสมุทรไอบีเรีย ราชอาณาจักรสามารถดำรงตัวเป็นอิสระจากจักรวรรดิไบแซนไทน์ เมื่อไบแซนไทน์พยายามรื้อฟื้นอำนาจของโรมันในไอบีเรียประสบความล้มเหลว แต่เมื่อมาถึงต้นคริสต์ศตวรรษที่ 6 ชนแฟรงค์ในกอลก็สามารถได้รับชัยชนะต่อราชอาณาจักรวิซิกอททั้งหมดยกเว้นเซ็พติมาเนีย ในที่สุดราชอาณาจักรวิซิกอทก็ล่มสลายระหว่างการโจมตีของการรุกรานของอิสลาม (Umayyad conquest of Hispania) จากโมร็อกโก ต่อมาราชอาณาจักรอัสตูเรียสก็กลายเป็นอาณาจักรที่สืบต่อจากราชอาณาจักรวิซิกอท
กิตติพงษ์ กิตยารักษ์
ศาสตราจารย์พิเศษ ดร.กิตติพงษ์ กิตยารักษ์ (13 กันยายน พ.ศ. 2501-) ประธานกรรมการตรวจสอบและกรรมการอิสระ บริษัท ปตท. จำกัด (มหาชน) ผู้อำนวยการสถาบันเพื่อการยุติธรรมแห่งประเทศไทย (องค์การมหาชน) อดีตที่ปรึกษานายกรัฐมนตรีฝ่ายข้าราชการประจำ (นักบริหารระดับสูง) สำนักเลขาธิการนายกรัฐมนตรี สำนักนายกรัฐมนตรี กรรมการผู้ทรงคุณวุฒิในคณะกรรมการพัฒนาการบริหารงานยุติธรรมแห่งชาติ กรรมการผู้ทรงคุณวุฒิในคณะกรรมการป้องกันและปราบปรามยาเสพติด (ป.ป.ส.) กรรมการสภามหาวิทยาลัยมหิดล อดีตที่ปรึกษานายกรัฐมนตรี ฝ่ายข้าราชการประจำ อดีตปลัดกระทรวงยุติธรรม อดีตกรรมการผู้ทรงคุณวุฒิในคณะกรรมการคดีพิเศษ กรมสอบสวนคดีพิเศษ อดีตอธิบดีกรมคุมประพฤติ กรรมการพัฒนาการบริหารงานยุติธรรมแห่งชาติ กรรมการอิสระตรวจสอบและค้นหาความจริงเพื่อการปรองดองแห่งชาติ ในปี พ.ศ. 2552 เขาเป็นผู้ปฏิบัติงานในกองอำนวยการแก้ไขสถานการณ์ฉุกเฉิน (กอฉ.)ตามคำสั่งสำนักนายกรัฐมนตรีที่ 98/2552 ในเหตุการณ์ ความไม่สงบทางการเมืองในประเทศไทย เมษายน พ.ศ. 2552 ในปี พ.ศ. 2553 เขาเป็นกรรมการศูนย์อำนวยการแก้ไขสถานการณ์ฉุกเฉิน ระหว่างวันที่ 21 มกราคม 2557 ถึง 18 มีนาคม 2557 เขาเป็นกรรมการในศูนย์รักษาความสงบ ตามคำสั่งคำสั่งที่ พิเศษ 1/2557 เรื่องจัดตั้งศูนย์รักษาความสงบ โดย ยิ่งลักษณ์ ชินวัตร
ประวัติ
ดร.กิตติพงษ์ กิตยารักษ์ เกิดเมื่อวันที่ 13 กันยายน พ.ศ. 2501 เป็นบุตร นาย สุจินต์ กิตยารักษ์ อดีตผู้ตรวจราชการ กระทรวงมหาดไทย อดีตผู้ว่าราชการจังหวัดฉะเชิงเทราและจังหวัดมหาสารคาม กับ นาง เพ็ญศรี นุตสติ สำเร็จการศึกษาระดับมัธยมศึกษาตอนปลายจากโรงเรียนเตรียมอุดมศึกษา ระดับปริญญาตรี นิติศาสตรบัณฑิต (เกียรตินิยม) จุฬาลงกรณ์มหาวิทยาลัย ปริญญาโทด้านกฎหมายการค้าและเศรษฐกิจระหว่างประเทศ มหาวิทยาลัยคอร์แนล สหรัฐอเมริกา (ทุน ก.พ.) เนติบัณฑิต สำนักอบรมศึกษากฎหมายแห่งเนติบัณฑิตยสภา ปริญญาโทใบที่สองด้านกฎหมาย มหาวิทยาลัยฮาร์วาร์ด สหรัฐอเมริกา (ทุนฟูลไบรท์) และปริญญาเอกด้านกฎหมาย มหาวิทยาลัยสแตนฟอร์ด สหรัฐอเมริกา (ทุนฟูลไบรท์)
การทำงาน
กิตติพงษ์ กิตยารักษ์ รับราชการในสังกัดสำนักงานอัยการสูงสุด ต่อมาในปี พ.ศ. 2544 ได้โอนย้ายมารับราชการในสังกัดกรมบังคับคดี กระทรวงยุติธรรม เคยได้รับแต่งตั้งให้ดำรงตำแหน่งอธิบดีกรมคุมประพฤติ รองปลัดกระทรวง และปลัดกระทรวงยุติธรรม
กระทั่งในเดือนพฤษภาคม พ.ศ. 2557 ภายหลังการยึดอำนาจโดย คสช. นายกิตติพงษ์ เป็นผู้หนึ่งที่ถูกกล่าวถึงทางสื่อมวลชนว่าจะเป็นผู้ได้รับแต่งตั้งเป็นนายกรัฐมนตรีคนกลาง แต่เจ้าตัวปฏิเสธว่าไม่มีการทาบทามแต่อย่างใด ต่อมาเขาได้รับแต่งตั้งเป็นที่ปรึกษานายกรัฐมนตรี ฝ่ายข้าราชการประจำ เนื่องจากดำรงตำแหน่งปลัดกระทรวงยุติธรรม ครบวาระ 4 ปี และต่ออายุมาแล้ว 2 ครั้ง ตามระเบียบของทางราชการ และต่อมาได้ออกจากราชการ เมื่อวันที่ 25 กุมภาพันธ์ 2558 เพื่อไปปฏิบัติหน้าที่ผู้อำนวยการสถาบันเพื่อการยุติธรรมแห่งประเทศไทย มีกำหนดเวลา 2 ปี